Okresná prokuratúra Bratislava I 
Kvetná 13, 820 05 Bratislava 2 	

Sp. zn. : 2 Pv 185/13/1101	Bratislava I, 1.10.2014
EEČ : 2-8-269-2014

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátorka Okresnej prokuratúry Bratislava I
Podľa § 215 odsek 1 písmeno d (§ 9 odsek 1 písmeno e) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v presne nezistenom období u seba uchovával igelitové vrecko obsahujúce vtedy neznámu sušenú rastlinu zelenej farby, o obsahu ktorého bolo jeho skúmaním v Kriminalistickom a expertíznom ústave Policajného zboru Bratislava zistené, že sa jedná o 0,296 g konope (Cannabis), ktoré je po jeho aplikácii spôsobilé ovplyvniť stav ľudskej psychiky, čo zodpovedá minimálne 1 obvykle jednorázovej dávke drogy, a túto mal vo svojej držbe až do 29. apríla 2013 do cca 16.40 hod., kedy drogu v Bratislave na Odborárskom námestí dobrovoľne vydal počas kontroly policajnej hliadke, pričom konope (Cannabis) je v zmysle zákona číslo 139/1998 Z. z. o omamných látkach, psychotropných látkach a prípravkoch v znení neskorších predpisov zaradené do I. skupiny omamných látok,

lebo je trestné stíhanie neprípustné podľa § 9 odsek 1 písmeno e

Odôvodnenie:
Poverený príslušník Okresného riaditeľstva Policajného zboru Bratislava I, Obvodného oddelenia Policajného zboru Staré mesto - východ uznesením číslo konania ORP - 782/SMv-B1-2014 z 29. apríla 2014 postupom podľa ustanovenia § 199 odsek 1 Trestného poriadku začal trestné stíhanie vo veci prečinu nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa       § 171 odsek 1 Trestného zákona.

Nadväzne na to poverený príslušník Okresného riaditeľstva Policajného zboru Bratislava I, Obvodného oddelenia Policajného zboru Staré mesto - východ v poradí ostatným uznesením číslo konania ORP - 782/SMv-B1-2014 z 26. júna 2014 postupom podľa ustanovenia § 206 odsek 1 Trestného poriadku vzniesol XXXXX obvinenie za prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 odsek 1 Trestného zákona prakticky na skutkovom základe uvedenom vo výrokovej časti tohto uznesenia.

Po ukončení skráteného vyšetrovania bol dozorujúcej prokurátorke tunajšej prokuratúry zo strany povereného príslušníka Okresného riaditeľstva Policajného zboru Bratislava I, Obvodného oddelenia Policajného zboru Staré mesto - východ predložený súvisiaci spisový materiál spolu s návrhom na zastavenie trestného stíhania obvineného XXXXX za prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 odsek 1 Trestného zákona.

Preskúmaním predloženého spisu som po posúdení a následnom vyhodnotení všetkých vykonaných dôkazov jednotlivo i v ich vzájomnom súhrne tak, ako to určuje ustanovenie § 2 odsek 10, odsek 12 Trestného poriadku, zistila, že u obvineného XXXXX sú skutočne splnené Trestným poriadkom stanovené podmienky pre postup podľa ustanovenia    § 215 odsek 1 písmeno d) per analgiam ustanovenia § 9 odsek 1 písmeno d) Trestného poriadku, t. j. pre zastavenie trestného stíhania obvineného XXXXX za predmetný skutok.

Preskúmaním kompletného súvisiaceho spisového materiálu, ktorý mi bol predložený povereným príslušníkom Okresného riaditeľstva Policajného zboru Bratislava I, Obvodného oddelenia Policajného zboru Staré mesto - východ v štádiu pred skončením prípravného konania, som po posúdení a vyhodnotení všetkých vykonaných dôkazov jednotlivo i v ich vzájomnom súhrne v súlade s ustanovením § 2 odsek 10, odsek 12 Trestného poriadku dospela k záveru, že trestné stíhanie obvineného XXXXX za spáchanie vyššie uvedeného trestného činu vedeného na skutkovom základe uvedenom vo výrokovej časti tohto uznesenia je potrebné pre zákonom stanovenú prekážku zastaviť.

V priebehu prípravného konania bol ku skutku ako takému vypočutý samotný obvinený XXXXX, svedkovia ppráp. XXXXX a XXXXX ako členovia policajnej hliadky príchodiacej na miesto činu. Taktiež bolo zo strany Kriminalistického a expertízneho ústavu Policajného zboru Bratislava vykonané znalecké skúmanie zaisteného igelitového sáčku. Z uvedeného je zrejmé, že obvinený XXXXX u seba prechovával omamnú látku v množstve zodpovedajúcom minimálnej 1 obvykle jednorázovej dávke drogy.

V priebehu prípravného konania bolo však následne zistené, že obvinený XXXXX 5. septembra 2014 na presne nedefinovanom mieste v bratislavskej mestskej časti Ružinov zomrel. O tomto svedčí úmrtný list tvoriaci súčasť súvisiaceho spisového materiálu, z ktorého vyplýva, že obvinený XXXXX skutočne 5. septembra 2014 zomrel.

Posúdiac vyššie uvedené skutočnosti mám preto za to, že u obvineného XXXXX nastala zákonom stanovená prekážka, resp. okolnosť, pre ktorú je potrebné trestné konanie vedené voči nemu zastaviť.

Podľa ustanovenia § 215 odsek 1 písmeno d) Trestného poriadku prokurátor zastaví trestné stíhanie, ak je neprípustné podľa § 9.

Podľa ustanovenia § 9 odsek 1 písmeno d) Trestného poriadku trestné stíhanie nemožno začať, a ak bolo už začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

Zhodnotiac všetky vyššie uvedenému som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Soňa Juríčková
prokurátorka